**Convocatòria de premsa**

**Diversos artistes de renom expressen a través de la música el seu compromís per la defensa dels espais naturals del delta del Llobregat**

**Al videoclip Som natura!, hi participen artistes com Lluís Llach, Gerard Quintana, Pep Sala, Natxo Tarrés o Lídia Pujol, entre d’altres.**

**L’alcalde del Prat, Lluís Mijoler, acompanyarà l’artífex de la iniciativa, Lluís Marrassé, i cantants del videoclip durant la presentació.**

El Teatre L’Artesà del Prat acull dijous vinent, 21 d’octubre, a les 12.15 h la presentació de la cançó i el videoclip Som Natura!. L'artífex de la iniciativa i autor de la peça, **Lluís Marrasé** (expresident de l'Associació de cantants, Creu de Sant Jordi i Premi Barnasants a l’Activisme Cultural) i diversos artistes que participen al videoclip assistiran a la presentació, durant la qual els acompanyarà l’alcalde del Prat, Lluís Mijoler.

**Som Natura!**és un enregistrament coral amb les següents veus: **Lluís Llach, Donovan, Gerard Quintana, Pep Sala, Natxo Tarrés, Lídia Pujol, Suu, Koko-Jean Davis, Jofre Bardagí, Sicus Carbonell, Carme Canela, Sara Pi, Marc Martínez, Montse Castellà, Magalí Sare, Txell Sust, Guillem Solé**(Buhos), **Sílvia Comes, Mònica Green, Mone, Lluís i Joan Fortuny (Companyia Elèctrica Dharma),** i les del cor infantil de la[**Fundació Vozes**](https://linkprotect.cudasvc.com/url?a=https%3a%2f%2fwww.vozes.org%2f%3futm_source%3den_canta_dos%26utm_campaign%3d4a591b2b94-EMAIL_CAMPAIGN_2019_10_24_01_27_COPY_03%26utm_medium%3demail%26utm_term%3d0_f8269ea19a-4a591b2b94-&c=E,1,OyG5lgTizdbS79Sk5FHJysX9TzYIxuW2CcyEhU-p6i_e_Rx_YOHC30vadk0GcIyeZFRkTN5G7sC8qHDS3ntqzHgIIx7TkxN-RRNQBsVlSjq2OIxYaHuK&typo=1)**.**

La direcció musical deSom Natura!ha estat a càrrec de **Joan Vinyals** (guitarrista i productor), els arranjaments de corda són de **Joan Albert Amargós** (Premi Nacional de Música, Premi Ciutat de Barcelona d’Espanya, Millor Disc de l’Any), els teclats de **Josep Mas 'Kitflus'** (director musical de Joan Manuel Serrat) i la direcció vocal de l’actriu i cantat **Mone Teruel.**  
**Mitjançant aquest videoclip, els seus promotors volen expressar, a través de la música, el seu compromís per protegir els espais naturals del delta del Llobregat en un context d’emergència climàtica i en què segueixen exposats, malgrat que s’hagi descartat per ara l’ampliació de l’aeroport, a la pressió de les infraestructures de l’entorn.** La recaptació de Som Natura! es destinarà a [Depana](https://linkprotect.cudasvc.com/url?a=https%3a%2f%2fdepana.org%2f%3futm_source%3den_canta_dos%26utm_campaign%3d4a591b2b94-EMAIL_CAMPAIGN_2019_10_24_01_27_COPY_03%26utm_medium%3demail%26utm_term%3d0_f8269ea19a-4a591b2b94-&c=E,1,NXxyXBXyfGKJT7xuoYO-3WC4ww5oxE3k9lMt_3uxfWZPNqel9osEQEYxt7Km7KYyeD5AQIwP5luzAkO8z-I_sOpXXuMUAQoX1Igxg2w5ynJ-vHsEpdkSbcnL&typo=1), Lliga per a la Defensa del Patrimoni Natural.

|  |  |
| --- | --- |
| **CONVOCATÒRIA ALS MITJANS DE COMUNICACIÓ** | |
| **ACTE** | Presentació del videoclip Som natura! |
| **DIA** | Dijous, 21 d’octubre |
| **HORA** | 12.15 h |
|  |  |
| **LLOC** | Teatre L’Artesà (C/Centre, 33 del Prat) |
|  |  |
|  |  |